《貂裘换酒 自题小象》
清代·邹溶

君貌平平尔。胡为乎、牢骚满腹，揶揄一世。多恐功名无福相，耽误半生狐矢。

论天意，原非如此。昨日偶然翻邸报，坐苞苴，毕竟千金子。

聊伴食，今之士。

为农为贾良非是。莫因他，饥驱势泊，变生别计。如许二辞能了愿，赢得人呼狂士。

便富贵、干卿何事。屠狗卖浆称密友，十余年，挈阔成生死。

常北望，愁云起。

作者简介：邹溶（1643-1707），字可远，号二辞，江苏无锡人，监生。山水学吴镇。著有《香眉亭诗词稿》、《思梦录》等。